stanford-oval/wikipedia huggingface dataset:
อัศวินดาบกายสิทธิ์
การสร้าง

ภาพยนตร์เรื่องนี้เป็นภาพยนตร์ต่างประเทศเรื่องแรก ที่มิตรร่วมแสดง และเป็นเรื่องเดียวจาก 3 เรื่องที่มิตรร่วมถ่ายทำจนจบก่อนจะเสียชีวิต มิตรถ่ายภาพยนตร์จีนค้างอีกเรื่องหนึ่งคือเรื่อง จอมดาบพิชัยยุทธ (2514) ซึ่งได้เปลี่ยนนักแสดงนำเป็นลือชัย นฤนาท แสดงต่อ และอีกเรื่องคือ ดาบคู่สะท้านโลกันต์ (2514) ให้ไชยา สุริยัน แสดงแทน โดยหลังจากถ่ายทำภาพยนตร์เรื่อง บ้านสาวโสด มิตรเดินทางไปฮ่องกงพร้อมกับเพชราและคณะ ระหว่างวันที่ 1-5 ตุลาคม พ.ศ. 2513 เพื่อถ่ายทำปิดกล้อง ก่อนจะกลับมาเกิดอุบัติเหตุเสียชีวิตในวันที่ 8 ตุลาคม ในการถ่ายทำเรื่อง อินทรีทอง
ภาพยนตร์เรื่องนี้มีการถ่ายทำเป็นสองเวอร์ชัน มีกว่าน หลิง ดาราชาวฮ่องกง รับบทนางเอกสำหรับฉบับที่ฉายในต่างประเทศ และเพชรา เชาวราษฎร์ รับบทนางเอกสำหรับฉบับที่ฉายในประเทศไทย เดิมทีภาพยนตร์จะใช้ชื่อไทยว่า  อภินิหารดาบทองคำ หรือ ดาบอาญาสิทธิ์  แต่เมื่อฉายจริงได้เปลี่ยนชื่อเป็น อัศวินดาบกายสิทธิ์
หลังจากมิตร ชัยบัญชาเสียชีวิต ผู้สร้างได้แก้ปัญหาการถ่ายทำฉากที่ค้างอยู่ โดยใช้นักแสดงสมัครเล่นจากจังหวัดชัยภูมิ ชื่อ ชาติ ชัยภูมิ ซึ่งมีหน้าตาท่าทางคล้ายมิตรมาก มาแสดงแทน
เชิงอรรถ

↑   มิตรถ่ายภาพยนตร์จีนค้างอีกเรื่องหนึ่ง คือเรื่อง จอมดาบพิชัยยุทธ (2514) ซึ่งได้เปลี่ยนนักแสดงนำเป็นลือชัย นฤนาท แทน
อะควาแมน

| อะควาแมน |
| --- | --- |
อะควาแมน จากปก Aquaman ชุดที่ 8  เล่มที่ 25 (สิงหาคม 2017) โดย Stjepan Šejić
ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: More Fun Comics ฉบับที่ 73 (พฤศจิกายน ค.ศ. 1941)
สร้างสรรค์โดย: มอร์ต ไวซิงเกอร์ (ผู้เขียนเรื่อง) พอล นอร์ริส (ผู้วาดภาพ)
ข้อมูลในเรื่อง
ชื่อจริง: อาร์เธอร์ เคอรรี
นามแฝง: อะควาแมน, ราชาอาเธอร์, โอริน
เผ่าพันธุ์: ลูกครึ่งมนุษย์และชาวแอตแลนติส
สังกัดทีม: จัสติซลีก
ความสามารถ:  เชี่ยวชาญการสู้ประชิดตัว  เชี่ยวชาญการใช้อาวุธหอก  มีทักษะทางด้านการทูต  มีความเป็นผู้นำ  เชี่ยวชาญการว่ายน้ำ จาก สายเลือดชาวแอตแลนติส : มีชีวิตอยู่ได้ทั้งบนบกและในน้ำ  มีพละกำลัง ความแข็งแรง ความทนทาน ความยืดหยุ่น ความเร็ว การตอบสนอง ประสาทการรับรู้และการฟื้นตัวที่เหนือมนุษย์  ใช้โทรจิตสื่อสารกับสัตว์ทะเลได้ 
อะควาแมน (อังกฤษ: Aquaman) เป็นตัวละครซูเปอร์ฮีโร่ในหนังสือการ์ตูนอเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดย มอร์ต ไวซิงเกอร์ (Mort Weisinger) และ พอล นอร์ริส (Paul Norris) ปรากฏตัวครั้งแรกใน More Fun Comics เล่มที่ 73 (พฤศจิกายน 1941) เช่นเดียวกันกับตัวละครกรีนแอร์โรว์ โดยอะควาแมนเป็นตัวละครที่หายใจใต้น้ำได้ ว่ายน้ำได้ด้วยความเร็วสูงและสามารถสื่อสารกับสิ่งมีชีวิตที่มีความเกี่ยวข้องกับท้องทะเลได้  เขาเป็นหนึ่งในซูเปอร์ฮีโร่ของดีซีคอมิกส์ที่เป็นที่รู้จักกันมากที่สุด
อะควาแมนเป็นตัวละครที่ได้รับความนิยมอย่างมากในช่วงคริสต์ทศวรรษที่ 1960 จนมีแอนิเมชั่นเป็นของตัวเอง ซึ่งแอนิเมชั่นนี้ได้สร้างความประทับใจและทำให้อะควาแมนเป็นที่จดจำในวงกว้าง
ความนิยมทำให้ตัวละครนี้ได้เป็นหนึ่งในตัวละครหลักของซีรีส์การ์ตูน Super Friends (1973) ซึ่งเป็นซีรีส์ที่ได้รับความนิยมมาก อย่างไรก็ดี อะควาแมนในฉบับนี้มักจะไม่ได้ใช้พลังให้เป็นประโยชน์ต่อทีมและมักจะมีภาพลักษณ์ที่ดูน่าขบขัน ทำให้กลายเป็นภาพจำที่มักจะถูกนำมาล้อเลียน ภายหลังดีซีคอมิกส์จึงมีการปรับบุคลิกตัวละครให้มีความน่าเกรงขามและมีพลังอำนาจมากขึ้น ซึ่งในช่วงคริสต์ทศวรรษที่ 1990
ก็มีการปรับให้อะควาแมนมีความจริงจังมากขึ้น โดยใช้โครงเรื่องที่แสดงให้เห็นถึงบทบาทในฐานะราชาแห่งแอตแลนติส
อาเธอร์ เคอร์รี เป็นลูกครึ่งมนุษย์และลูกครึ่งชาวแอตแลนติส ทำให้เขามีพลังและความสามารถที่เหนือมนุษย์อย่างเช่น มีพละกำลังและความแข็งแกร่งเหนือมนุษย์ สามารถหายใจใต้น้ำและทนต่อแรงดันน้ำใต้ทะเลลึกได้ โดยเขามีสายเลือดราชวงศ์แห่งแอตแลนติสและมักจะมีบทบาทสำคัญในฐานะราชาแห่งอาณาจักร เขาเป็นผู้ครอบครอง "ตรีศูลแห่งเนปจูน" อาวุธเวทมนตร์ที่สามารถควบคุมท้องทะเล เช่น สร้างคลื่นยักษ์หรือน้ำวนได้ , ควบคุมสภาพอากาศ เช่น เรียกฝนหรือพายุได้ นอกจากนั้นยังปล่อยสายฟ้าได้อีกด้วย อาเธอร์ใช้พลังและความสามารถของเขาปกป้องทั้งโลกใต้น้ำและโลกเบื้องบน โดยเป็นที่รู้จักกันในชื่อ "อะควาแมน" และเป็นหนึ่งในสมาชิกที่ร่วมก่อตั้งจัสติซลีก
ประวัติการสร้างสรรค์ > โกลเด้นเอจ

ในปี 1941 มอร์ต ไวซิงเกอร์ ได้สร้างซูเปอร์ฮีโร่ใหม่สามตัวเพื่อถมหน้าว่างใน More Fun Comics โดยเริ่มจากการร่วมมือกับ มอร์ต เมสกิน สร้างตัวละคร จอห์นนี ควิก บุรุษที่มีพลังลมกรดเหมือนเดอะแฟลช 
ปรากฏตัวในเล่มที่ 71 (กันยายน 1941) อีกสองฉบับถัดมา ไวซิงเกอร์ได้ร่วมมือกับ จอร์จ แพปป์ และ พอล นอร์ริส สร้างตัวละครกรีนแอร์โรว์กับอะควาแมน
ไวซิงเกอร์เขียนเรื่องให้อะควาแมนเป็นลูกชายของนักสำรวจใต้ท้องทะเลมีชื่อเสียงที่ค้นพบซากปรักหักพังของเมืองแอตแลนติสที่จมอยู่ใต้ทะเล เขาศึกษาค้นคว้าบันทึกและเครื่องมือต่างๆของเผ่าพันธุ์ใต้ทะเล
จนกระทั่งสามารถเรียนรู้วิธีสอนลูกชายให้ใช้ชีวิตอยู่ใต้ทะเลได้, ดึงออกซิเจนจากน้ำได้ และใช้พลังทั้งหมดของท้องทะเลทำให้ลูกชายของเขามีความแข็งแรงและความว่องไวที่น่าเหลือเชื่อ ซึ่งผลจากการฝึกฝนและการใช้กลวิธีลับทางวิทยาศาสตร์กว่า 100 วิธี ทำให้อะควาแมนสามารถดำรงชีวิตอยู่และเติบโตใต้น้ำได้ในที่สุด
ในส่วนของการออกแบบนั้น พอล นอร์ริส ได้ออกแบบให้อะควาแมนมีรูปลักษณ์ที่ดูแข็งแรงสง่างาม มีผมสีเหลืองบลอนด์ สวมเสื้อสีส้มที่มีเกล็ดเหมือนปลา สวมกางเกงสีเขียวและถุงมือสีเหลือง โดยมีสัญลักษณ์ตัวอักษร A ขนาดใหญ่อยู่ที่หัวเข็มขัดของเขา
การผจญภัยของอะควาแมนในยุคสงครามโลกครั้งสอง มีศัตรูหลักเป็นพวกเรือดำน้ำของนาซีและเหล่าวายร้ายของฝ่ายอักษะ ต่อมาหลังจากสงครามสิ้นสุดลง ศัตรูของเขาก็ได้เปลี่ยนไปเป็นพวกกลุ่มโจรสลัด
เหล่าสัตว์ประหลาดในท้องทะเล และในบางครั้งเขาก็เป็นนักวิทยาศาสตร์สติเฟื่อง อะควาแมนปรากฏตัวครั้งสุดท้ายใน More Fun Comics เล่มที่ 107 ก่อนที่จะย้ายไป Adventure Comics ในเล่มที่ 103 (เมษายน 1946)
การปรากฏตัวในสื่ออื่นๆ > โทรทัศน์ > แอนิเมชั่น

อาเธอร์ เคอร์รี / อะควาแมน เป็นตัวละครหลักในซีรีส์การ์ตูนแอนิเมชั่นเรื่อง Super Friends (1973)
อะควาแมนมีความรอบรู้ในเรื่องสมุทรศาสตร์ เขาสามารถหายใจใต้น้ำได้และสื่อสารกับสิ่งมีชีวิตในท้องทะเลได้ นอกจากนั้น ในซีรีส์นี้ยังมีการแสดงศักยภาพด้านความแข็งแรงของอะควาแมนอีกด้วย เช่น ยกรถแทรกเตอร์เอาไว้เหนือหัวแล้วใช้มันช่วยในการหยุดคลื่นยักษ์  อย่างไรก็ดี อะควาแมนในฉบับนี้มักจะไม่ค่อยมีบทบาทในการใช้พลังให้เป็นประโยชน์ต่อทีม 
โดยความสามารถของเขามักจะถูกจดจำว่าเป็นเพียง "การคุยกับปลาได้" เท่านั้น นอกจากนั้นเขายังมีภาพจำเป็นการขี่ม้าน้ำ, วาฬ หรือสัตว์ทะเลอื่นๆที่ดูไม่น่าเกรงขาม ทั้งที่เขาสามารถว่ายน้ำด้วยความเร็วสูงได้,
สามารถขี่ปลาฉลามหรือวาฬเพชฌฆาตที่ดูน่าเกรงขามกว่าได้ ด้วยเหตุนี้จึงทำให้ภาพลักษณ์ของอะควาแมนนั้นดูด้อยกว่าคนในทีม, ถูกมองว่าเป็นเรื่องขบขันและเป็นภาพจำที่มักจะถูกนำมาล้อเลียน
อาเธอร์ เคอร์รี / อะควาแมน เป็นหนึ่งในตัวละครที่มีบทบาทสำคัญในซีรีส์การ์ตูนแอนิเมชั่นเรื่อง จัสติซลีก
การปรากฏตัวในสื่ออื่นๆ > โทรทัศน์ > ฉบับคนแสดง

อลัน ริชสัน (Alan Richson) รับบทเป็น อาเธอร์ เคอร์รี / อะควาแมน ในซีรีส์สมอลล์วิลล์ (พ.ศ. 2548)
จัสติน ฮาร์ทลีย์ (Justin Hartley) รับบทเป็น อาเธอร์ เคอร์รี / อะควาแมน ในตอนนำร่อง (TV pilot) ของซีรีส์อะควาแมน (พ.ศ. 2549)
การปรากฏตัวในสื่ออื่นๆ > ภาพยนตร์ > ฉบับคนแสดง

เจสัน โมโมอา (Jason Momoa) รับบทเป็น อาเธอร์ เคอร์รี / อะควาแมน ในจักรวาลขยายดีซี  โดยในฉบับนี้เขาผมสีดำและทำไฮไลต์ผมเป็นสีบลอนด์ เขามีนัยน์ตาสีเขียว ไว้หนวดเครา ไว้ผมยาวและมีรอยสักอยู่ตามส่วนต่างๆของร่างกาย 
ซึ่งรอยสักเหล่านี้ได้รับแรงบันดาลใจมาจากรอยสักในวัฒนธรรมของชาวโพลีนีเซียที่ไม่ได้มีไว้เพียงเพื่อโชว์ความสวยงาม แต่ยังมีความหมายซ่อนอยู่อีกด้วย  โดยโมโมอาเคยให้สัมภาษณ์ว่า เขาคาดหวังที่จะแสดงให้เห็นถึงความภาคภูมิใจของชาวเกาะทุกชาติพันธุ์ผ่านรอยสักนี้ นอกจากนั้นแล้วเขายังมองว่าตัวละครอะควาแมนในฉบับของเขาจะเป็นเหมือนเทพแห่งท้องทะเลคานาโลอา (Kanaloa) และ วีรบุรุษครึ่งคนครึ่งเทพ เมาอี (Māui) อีกด้วย
อาเธอร์ในฉบับนี้มีบุคลิกที่ดูหยาบคาย ดุดันและหงุดหงิดง่าย แต่เขาก็ค่อนข้างฉลาด มีความเสียสละและมีความเห็นอกเห็นใจคนอื่น แม้ว่าภายนอกอาเธอร์จะดูจริงจังมาก แต่เขาก็มีอารมณ์ขันเป็นครั้งคราว
เขาชื่นชอบการผจญภัยและค่อนข้างมองสิ่งต่างๆตามความเป็นจริง
อาเธอร์เป็นลูกครึ่งมนุษย์ครึ่งชาวแอตแลนติส และเป็นรัชทายาทแห่งแอตแลนติส เขายังรู้สึกเจ็บช้ำใจกับการที่แม่ของเขาทิ้งเขาไป เขาไม่ยอมรับสิทธิ์ในความเป็นรัชทายาท
และไม่ต้องการเข้าไปในสังคมชาวแอตแลนติส แม้ว่าเมร่าจะพยายามพูดเกลี้ยกล่อมเขาก็ตาม ในตอนที่แบทแมนชวนเขาเข้าทีม อาเธอร์ปฏิเสธที่จะร่วมมือด้วย
แต่ต่อมาหลังจากที่เขารับฟังเมร่าและได้เผชิญหน้ากับสเตพเพนวูล์ฟแล้ว เขาก็เปลี่ยนใจ สวมชุดเกราะของชาวแอตแลนติส รับเอาควินเดนท์(อาวุธหอกห้าง่าม) ที่เคยเป็นของ แอตลาน ผู้เป็นแม่
และใช้พลังที่เขามีร่วมมือกับจัสติซลีกเพื่อต่อสู้กับกองทัพพาราเดม่อนและหยุดยั้งสเตพเพนวูล์ฟ
ปรากฏตัวครั้งแรกในฐานะตัวละครรับเชิญของภาพยนตร์เรื่อง แบทแมน ปะทะ ซูเปอร์แมน แสงอรุณแห่งยุติธรรม (พ.ศ. 2559)
เป็นหนึ่งในตัวละครหลักของภาพยนตร์เรื่อง จัสติซลีก (พ.ศ. 2560)
เป็นตัวละครหลักของภาพยนตร์เรื่อง อควาแมน เจ้าสมุทร ที่มีกำหนดการฉายในเดือนธันวาคม พ.ศ. 2561
เกร็ดเล็กเกร็ดน้อย

แม้ว่าอะควาแมนจะเป็นตัวละครที่หลายคนมองว่าเลียนแบบตัวละครนามอร์ของมาร์เวลคอมิกส์ ซึ่งปรากฏตัวมาก่อนใน 1939 แต่ในการสร้างสรรค์ช่วงแรกเริ่ม สองตัวละครนี้มีจุดที่แตกต่างกันพอสมควร
ยกตัวอย่างเช่น นามอร์บินได้ แต่อะควาแมนบินไม่ได้, นามอร์มีความแข็งแรงโดดเด่น แต่อะควาแมนไม่ได้เป็นแบบนั้น, นามอร์มีสายเลือดของชาวแอตแลนติส แต่อะควาแมนเป็นมนุษย์ 
นอกจากนั้น อะควาแมนยังมีความสามารถในการสื่อสารกับสัตว์ทะเลได้ แต่นามอร์ไม่มีความสามารถนี้
ในการปรากฏตัวช่วงแรกเริ่ม อะควาแมนสามารถหายใจใต้น้ำได้และสามารถควบคุมปลารวมถึงสิ่งมีชีวิตที่อยู่ใต้น้ำได้หนึ่งนาที โดยมีการวาดภาพที่ดูเหมือนว่า เขาจะ "พูดภาษาของพวกมัน" มากกว่าที่จะใช้กระแสจิตในการสื่อสาร ซึ่งพลังดังกล่าวมีข้อจำกัดคือต้องอยู่ในระยะที่ใกล้พอที่จะได้ยินเขา (รัศมีกว้างประมาณ 18 เมตร)
ภูมิหลังของอะควาแมนในช่วงแรกเริ่มที่เนื้อเรื่องมีการใช้กลวิธีทางวิทยาศาสตร์ช่วยให้มนุษย์สามารถหายใจใต้น้ำได้นั้น คาดว่า มอร์ต ไวซิงเกอร์ ซึ่งชื่นชอบนิยายวิทยาศาสตร์ อาจจะได้รับแรงบันดาลใจมาจาก The Merman ของเดอแคมป์ (de Camp) ก็เป็นได้
อะควาแมน (เจสัน โมโมอา) จากภาพโปรโมตจัสติซลีก
รัฐอิลลินอย

| รัฐอิลลินอย State of Illinois |
| --- | --- |
รัฐ
   ธง ตรา
สมญา: Land of Lincoln, Prairie State, The Inland Empire State
คำขวัญ: State Sovereignty, National Union
เพลง: "อิลลินอย"  
แผนที่สหรัฐเน้นรัฐอิลลินอย
ประเทศ: สหรัฐ
สถานะก่อนเป็นรัฐ: ดินแดนอิลลินอย
เข้าร่วมสหรัฐ: 3 ธันวาคม ค.ศ. 1818 (รัฐที่ 21)
เมืองหลวง: สปริงฟีลด์
เมืองใหญ่สุด: ชิคาโก
มหานครใหญ่สุด: ชิคาโกแลนด์
การปกครอง
 • ผู้ว่าการ: เจ. บี. พริตซ์เกอร์ (D)
 • รองผู้ว่าการ: Juliana Stratton (D)
สภานิติบัญญัติ: Illinois General Assembly
 • สภาสูง: วุฒิสภา
 • สภาล่าง: สภาผู้แทนราษฎร
ฝ่ายตุลาการ: Supreme Court of Illinois
สมาชิกวุฒิสภา: ดิก เดอร์บิน (D) แทมมี ดักเวิร์ธ (D)
สมาชิกสภาผู้แทนราษฎร: เดโมแครต 13 คน รีพับลีกัน 5 คน
พื้นที่
 • ทั้งหมด: 57,915 ตร.ไมล์ (149,997 ตร.กม.)
 • พื้นดิน: 55,593 ตร.ไมล์ (143,969 ตร.กม.)
 • พื้นน้ำ: 2,320 ตร.ไมล์ (5,981 ตร.กม.)  3.99%
อันดับพื้นที่: อันดับที่ 25
ขนาด
 • ความยาว: 390 ไมล์ (628 กิโลเมตร)
 • ความกว้าง: 210 ไมล์ (338 กิโลเมตร)
ความสูง: 600 ฟุต (180 เมตร)
ความสูงจุดสูงสุด (เนินชาลส์): 1,235 ฟุต (376.4 เมตร)
ความสูงจุดต่ำสุด (จุดบรรจบกันของแม่น้ำมิสซิสซิปปีกับแม่น้ำโอไฮโอ): 280 ฟุต (85 เมตร)
ประชากร (2020)
 • ทั้งหมด: 12,812,508 คน
 • อันดับ: อันดับที่ 6
 • ความหนาแน่น: 232 คน/ตร.ไมล์ (89.4 คน/ตร.กม.)
 • อันดับความหนาแน่น: อันดับที่ 12
 • ค่ามัธยฐานรายได้ครัวเรือน: $65,030
 • อันดับรายได้: อันดับที่ 17
ภาษา
 • ภาษาทางการ: อังกฤษ
 • ภาษาพูด: อังกฤษ (80.8%) สเปน (14.9%) อื่น ๆ (5.1%)
เขตเวลา: UTC−06:00 (กลาง)
 • ฤดูร้อน  (เวลาออมแสง): UTC−05:00 (CDT)
อักษรย่อไปรษณีย์: IL
รหัส ISO 3166: US-IL
อักษรย่อเดิม: Ill.
ละติจูด: 36° 58′ N ถึง 42° 30′ N
ลองจิจูด: 87° 30′ W ถึง 91° 31′ W
เว็บไซต์: www.illinois.gov
อิลลินอย (อังกฤษ: Illinois, ออกเสียง: /ˌɪləˈnɔɪ/) ตั้งอยู่ทางตอนกลางของสหรัฐ ชื่ออิลลินอยตั้งโดยนักสำรวจชาวฝรั่งเศส ตามชื่อกลุ่มชาวอินเดียนแดงที่เรียกตัวเองว่า อไลไนเว็ก (Illiniwek) เมืองหลวงของอิลลินอยคือ สปริงฟีลด์ เมืองที่มีชื่อเสียงในรัฐอิลลินอยได้แก่ ชิคาโก รหัสย่อของรัฐอิลลินอยคือ IL
อิลลินอยเป็นที่รู้จักในรัฐข้าวโพด เป็นที่ตั้งของเมืองชิคาโก
การศึกษา

สถานศึกษาที่มีชื่อเสียงได้แก่
มหาวิทยาลัยชิคาโก
มหาวิทยาลัยนอร์ทเวสเทิร์น
มหาวิทยาลัยอิลลินอย เออร์แบนา-แชมเปญจน์
มหาวิทยาลัยเดอโปล
มหาวิทยาลัยอิลลินอย ชิคาโก
สถาบันเทคโนโลยีอิลลินอย
กีฬา

ทีมกีฬาที่สำคัญได้แก่
ชิคาโก บุลส์ (บาสเกตบอล)
ชิคาโก แบรส์ (อเมริกันฟุตบอล)
ชิคาโก คับส์ (เบสบอล)
ชิคาโก ไวต์ซอกซ์ (เบสบอล)
ชิคาโก ไฟร์ (ฟุตบอล)
ชิคาโก แบ็ลกฮอกส์ (ฮอกกี้)
แหล่งข้อมูลอื่น

เว็บไซต์ทางการ
Illinois: State Resource Guide, from the Library of Congress
ดูข้อมูลทางภูมิศาสตร์ที่เกี่ยวข้องกับ รัฐอิลลินอย ที่โอเพินสตรีตแมป
Illinois Office of Tourism
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  ออสเตรเลีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  สารานุกรมของยูเครนสมัยใหม่  NARA 
40°N 89°W﻿ / ﻿40°N 89°W﻿ / 40; -89﻿ (State of Illinois)
เหนือมนุษย์

สำหรับภาพยนตร์ชื่อเดียวกันแต่คนละเนื้อหา ดูที่ เหนือมนุษย์ (ภาพยนตร์ปี พ.ศ. 2502)
| เหนือมนุษย์ |
| --- | --- |
แนว: แอ็กชั่นไซไฟ/โรแมนติก
สร้างโดย: บริษัท ดาราวิดีโอ จำกัด ไนน์บีเวอร์
กำกับโดย: ณรงค์ ปุนบุตรดา
แสดงนำ: ชนะพล สัตยา ณัฎฐ์ ทิวไผ่งาม ดาวิกา โฮร์เน่ อัญรินทร์ ธีราธนันพัฒน์ 2568 
ภาษาต้นฉบับ:  ภาษาไทย
จำนวนตอน: 20 ตอน
การผลิต
ควบคุมงานสร้าง: บอร์ดคณะกรรมการพิจารณาการบริหารช่อง 7‬
สถานที่ถ่ายทำ:  ประเทศไทย
ความยาวตอน: 120 นาที/ตอน
ออกอากาศ
สถานีโทรทัศน์: สถานีโทรทัศน์สีกองทัพบกช่อง 7
ออกอากาศ: 8 มกราคม พ.ศ. 2554 – 20 กุมภาพันธ์ พ.ศ. 2554
เหนือมนุษย์ เป็นละครโทรทัศน์ไทย แนวแอ็กชั่นไซไฟ/โรแมนติก สร้างครั้งแรกปี พ.ศ. 2554 บทประพันธ์โดย รัชนี / คฑาหัสต์ นำแสดงโดย ชนะพล สัตยา, ณัฎฐ์ ทิวไผ่งาม, ดาวิกา โฮร์เน่, อัญรินทร์ ธีราธนันพัฒน์ และนักแสดงอีกคับคั่ง ผลิตโดยผู้จัด บริษัท ดาราวิดีโอ จำกัด ออกอากาศทาง ช่อง 7 สี
นักแสดง ปี 2554

บทประพันธ์โดย : รัชนี / คฑาหัสต์
บทโทรทัศน์โดย : รัชนี / คฑาหัสต์
กำกับการแสดงโดย : ณรงค์  ปุนบุตรดา
ผลิตโดย : บริษัท ดาราวิดีโอ จำกัด
ชนะพล สัตยา แสดงเป็น ต๋อง / ตรัยเทพ
ดาวิกา โฮร์เน่  แสดงเป็น อินทุกา / กระถิน
ณัฏฐ์ ทิวไผ่งาม แสดงเป็น เหมันต์
อัญรินทร์ ธีราธนันพัฒน์ แสดงเป็น แก้วรุ้ง
สุรวุฑ ไหมกัน แสดงเป็น ดร.ชาติ ชโรดม / อ.พงศธร / อ.เพี้ยน
ศรุต วิจิตรานนท์ แสดงเป็น ดร.อมร เหมราช
มาริสา แอนนิต้า แสดงเป็น กินรี
ชวนภ โพธิ์ประเสริฐ แสดงเป็น ลูกกบ
ณัฐวรา หงษ์สุวรรณ แสดงเป็น ขนุน
สุรบดินทร์ สมบัติเจริญ แสดงเป็น อู๊ด / อุดม
ณัฐธยาน์ สุวรรณโรจน์ แสดงเป็น ลิ้นจี่
สวกร ติยะสวัสดิ์กุล แสดงเป็น ลำไย
เด่น ดอกประดู่ แสดงเป็น แป๊ะเล้ง
ปัทมา ปานทอง แสดงเป็น สำลี
ธาดา โพธิวิหค แสดงเป็น เจษฎา
คนางค์ ดำรงหัด แสดงเป็น จีรนุช
อรสา อิศรางกูร ณ อยุธยา แสดงเป็น ยายบัว
จุฑาทิพย์ ครุธามาศ แสดงเป็น เอมอร
ศรสวรรค์ ภู่วิจิตร แสดงเป็น ผู้สื่อข่าว
คินนิคุแมน รุ่นที่ 2

| --- | --- |
คินนิคุแมน รุ่นที่ 2
キン肉マンII世 (Kinnikuman Nisei)
ชื่อภาษาอังกฤษ: Kinnikuman 2nd
แนว: เซเน็ง, ตลก, มวยปล้ำ
สร้างโดย: ยูเดะทามาโกะ
มังงะ
คินนิคุแมน 2
เขียนโดย: ยูเดะทามาโกะ
สำนักพิมพ์:  ชูเอชะ
สำนักพิมพ์ภาคภาษาไทย: สยามอินเตอร์คอมิคส์
นิตยสาร: วีคลี่เพลย์บอย
วางจำหน่ายตั้งแต่: ค.ศ. 1997 – ค.ศ. 2004
จำนวนเล่ม: 29
มังงะ
คินนิคุแมน 2 ศึกสุดยอดแทคทีมยอดมนุษย์
เขียนโดย: ยูเดะทามาโกะ
สำนักพิมพ์:  ชูเอชะ
นิตยสาร: ซูเปอร์เพลย์บอยคอมิกส์
วางจำหน่ายตั้งแต่: ค.ศ. 2004 – ค.ศ. 2011
จำนวนเล่ม: 28
อนิเมะโทรทัศน์
คินนิคุแมน รุ่นที่ 2
สตูดิโอ: โทเอแอนิเมชัน
ถือสิทธิ์โดย: DEX (อดีต) การ์ตูนคลับมีเดีย (ปัจจุบัน)
เครือข่าย:  ทีวีโตเกียว
เครือข่ายภาษาไทย:  ไอทีวี (พ.ศ. 2547)
ฉาย:  9 มกราคม 2545 (2545-01-09)  –  25 ธันวาคม 2545 (2545-12-25)
ตอน: 51
อนิเมะโทรทัศน์
คินนิคุแมน รุ่นที่ 2 ULTIMATE MUSCLE
สตูดิโอ: โทเอแอนิเมชัน
เครือข่าย:  ทีวีโตเกียว
ฉาย:  8 เมษายน 2547 (2547-04-08)  –  1 กรกฎาคม 2547 (2547-07-01)
ตอน: 13
อนิเมะโทรทัศน์
คินนิคุแมน รุ่นที่ 2 ULTIMATE MUSCLE 2
ดนตรีโดย: โทเอแอนิเมชัน
เครือข่าย:  ทีวีโตเกียว
ฉาย:  5 มกราคม 2549 (2549-01-05)  –  30 มีนาคม 2549 (2549-03-30)
ตอน: 13
ภาพยนตร์อนิเมะโทรทัศน์
คินนิคุแมน รุ่นที่ 2
ฉาย: 14 กรกฎาคม ค.ศ. 2001
ภาพยนตร์อนิเมะโทรทัศน์
คินนิคุแมน รุ่นที่ 2 เดอะมูวี่ ศึกยอดมนุษย์ชิงโสมมัซเซิล
ฉาย: 20 กรกฎาคม ค.ศ. 2002
คินนิคุแมน รุ่นที่ 2 (ญี่ปุ่น: キン肉マンII世; โรมาจิ: Kinnikuman Nisei) เป็นมังงะของประเทศญี่ปุ่น เขียนเรื่องและวาดภาพประกอบโดย ยูเดะทามาโกะ และได้ถูกสร้างเป็นอนิเมะทางโทรทัศน์และสื่อรูปแบบต่างๆ
ประวัติ

คินนิคุแมน 2 เป็นผลงานมังงะที่เป็นภาคต่อของคินนิคุแมนที่เคยถูกตีพิมพ์ทางนิตยาสารโชเน็งจัมป์รายสัปดาห์ ของสำนักพิมพ์ชูเอฉะ โดยมีตัวเอกคือคินนิคุ มังทาโร่ ลูกชายของคินนิคุ ซึกุรุซึ่งเป็นตัวเอกคนก่อน และมียอดมนุษย์รุ่นใหม่ รวมถึงลูกชายของเทอรี่แมนและโรบินมาสค์ที่มีบทบาท ถูกตีพิมพ์ลงในนิตยาสารวีคลี่เพลย์บอย ของสำนักพิมพ์ชูเอฉะ เมื่อปี ค.ศ. 1997
ทั้งนี้ถูกทำในสื่อรูปแบบอนิเมะทางโทรทัศน์เมื่อปี ค.ศ. 2002 โดยทำ 3 ชุดด้วยกัน ซึ่งนำเรื่องราวตั้งแต่บทที่ 1 บทเฮอร์คิวริส แฟคเทอรี่ จนถึง บทโอลิมปิคยอดมนุษย์ (ในอนิเมะเป็นบทยอดมนุษย์เวิลด์กรังปรีซ์)
ตัวละคร

บทความหลัก: รายชื่อตัวละครในคินนิคุแมน รุ่นที่ 2
อนิเมะทางโทรทัศน์

คินนิคุแมน รุ่นที่ 2 ได้ถูกนำไปสร้างในรูปแบบอนิเมะทางโทรทัศน์ โดยถูกสร้างถึง 3 ฤดูกาลด้วยกัน โดยในฤดูกาลที่ 1 ออกอากาศครั้งแรกเมื่อวันที่ 9 มกราคม จนถึงวันที่ 25 ธันวาคม ค.ศ. 2002 ทุกวันพุธ เวลา 18:00 น. - 18:30 น. ทางสถานีโทรทัศน์ทีวีโตเกียว มีจำนวนตอนทั้งหมด 51 ตอน
ต่อมาได้มีใช้ชื่อเรื่องว่า คินนิคุแมน รุ่นที่ 2 ULTIMATE MUSCLE (ญี่ปุ่น: キン肉マンII世 ULTIMATE MUSCLE; โรมาจิ: Kinnikuman Nisei Arutimetto Massuru) โดยในช่วงแรกได้ออกอากาศทางช่อง 4Kids TV ในประเทศอเมริกา ต่อจากตอนสุดท้ายของฤดูกาลที่ 1 ฉายเมื่อวันที่ 18 ตุลาคม ค.ศ. 2003 ถึง 22 พฤษภาคม ค.ศ. 2004 มีจำนวนตอนทั้งหมด 26 ตอน แล้วในภายหลังได้ออกอากาศทางสถานีโทรทัศน์ทีวีโตเกียวเช่นเดียวกับฤดูกาลแรก แต่ได้ย้ายวันเวลาออกอากาศเป็นทุกวันพฤหัสบดี เวลา 1:00 น. - 1:30 น. และถูกฉายแบ่งตามฤดูกาลเป็น 2 ฤดูกาล โดยครึ่งแรกออกอากาศเมื่อวันที่ 8 เมษายน ค.ศ. 2004 ถึงวันที่ 1 กรกฎาคม และครึ่งหลังออกอากาศเมื่อวันที่ 5 มกราคม ค.ศ. 2006 ถึงวันที่ 30 มีนาคม มีจำนวนตอนทั้งหมด 13 ตอน ต่อฤดูกาล
ทั้งนี้เนื้อหาในอนิเมะฤดูกาลที่ 1 ตั้งแต่ตอนที่ 1 ถึงตอนที่ 44 เป็นการนำเนื้อหาตั้งแต่บทเฮอร์คิวริสแฟคทอรี่จนถึงบทยอดมนุษย์เวิลด์กรังปรีซ์ (เนื้อเรื่องต้นฉบับคือบทยอดมนุษย์โอลิมปิก) จากมังงะมาดัดแปลงเนื้อหา จนในตอนที่ 45 ถึงตอนที่ 51 ได้มีการเพิ่มเนื้อหาตอนเฉพาะอนิเมะโดยเพิ่มตัวละครเฉพาะในอนิเมะบารอน แม็กซ์เลี่ยนเข้ามาในเรื่องจนจบฤดูกาล และเนื้อหาบทยอดมนุษย์เวิลด์กรังปรีซ์ถูกส่งต่อไปยังฤดูกาลที่ 2 ในปี ค.ศ. 2004 จนถึงปี ค.ศ. 2006
ในทวีปอเมริกาเหนือได้มีการออกอากาศโดยชื่อที่ใช้ในการออกอากาศมีชื่อว่า อัลติเมทมัซเซิล (Ultimate Muscle)
ในประเทศไทย เคยออกอากาศทางสถานีโทรทัศน์ไอทีวี ทุกวันเสาร์ เวลา 8:00 น. โดยใช้ชื่อว่า คินนิคุแมนจอมพลัง ภาค 2 ออกอากาศเมื่อช่วงปี พ.ศ. 2547 และได้มีการผลิตรูปแบบวีซีดีโดยดรีม เอกซ์เพรส (เดกซ์) ปัจจุบันลิขสิทธิ์เป็นของการ์ตูนคลับมีเดีย โดยเผยแพร่ผ่านทางช่องยูทูบ Cartoon Club ในช่วงแรกเผยแพร่ทุกวันอังคาร เวลา 16:00 น. แต่ได้เปลี่ยนวันเป็นวันอาทิตย์ เวลา 14:00 น. ทั้งนี้ในประเทศไทยนำเข้าออกอากาศเพียงแค่ฤดูกาลที่ 1 เท่านั้น
ดูเพิ่ม

คินนิคุแมน
แหล่งข้อมูลอื่น

週プレNEWS - Web掲載。毎週更新。閲覧にはプラグインが必要。
yahoo!コミック เก็บถาวร 2011-06-09 ที่ เวย์แบ็กแมชชีน - 週プレNEWSと同内容のものを掲載。
キン肉マン 公式サイト マッスルキングダム - 2011年2月4日付けで閉鎖。（2010年8月6日時点のアーカイブ）
東映アニメーション内「キン肉マンII世」公式サイト
東映アニメーション内「キン肉マンII世 ULTIMATE MUSCLE」公式サイト
ゆでたまご公式サイト
ทามะ (แมว)

| --- | --- |
ทามะในเดือนกุมภาพันธ์ ค.ศ. 2007 สวมหมวกนายสถานี
ฉายาอื่น ๆ: たま
สปีชีส์: แมว (Felis catus)
เพศ: เมีย
เกิด: 29 เมษายน ค.ศ. 1999(1999-04-29) คิโนกาวะ จังหวัดวากายามะ ประเทศญี่ปุ่น
ตาย: 22 มิถุนายน ค.ศ. 2015(2015-06-22) (16 ปี) อิวาเดะ จังหวัดวากายามะ ประเทศญี่ปุ่น
อาชีพ: นายสถานี
บัญชีทวิตเตอร์
หมายเหตุเห็นได้ชัดว่าตายจากภาวะหัวใจวาย
ทามะ (ญี่ปุ่น: たま; 29 เมษายน ค.ศ. 1999 – 22 มิถุนายน ค.ศ. 2015) เป็นแมวสามสีเพศเมียซึ่งเป็นนายสถานีรถไฟของสถานีคิชิบนสายคิชิงาวะ เมืองคิโนกาวะ จังหวัดวากายามะ ประเทศญี่ปุ่น
ชีวิตช่วงต้น

ทามะเกิดที่คิโนกาวะ จังหวัดวากายามะ และเลี้ยงดูในกลุ่มแมวจรจัดที่เคยอาศัยอยู่ใกล้สถานีคิชิ ผู้โดยสารและโทชิโกะ โคยามะ นายสถานีอย่างไม่เป็นทางการในขณะนั้น ให้อาหารเป็นประจำ
อาชีพ

สถานีนี้เกือบจะปิดบริการใน ค.ศ. 2004 เนื่องจากปัญหาทางการเงินของเส้นทางรถไฟ ในช่วงเวลานี้ โคยามะรับเลี้ยงทามะมา ในที่สุด หลังประชาชนเรียกร้องให้เปิดสถานีนี้ต่อไป ทำให้การตัดสินใจปิดสถานีถูกถอนออกไป ในเดือนเมษายน ค.ศ. 2006 บริษัทรถไฟฟ้าวากายามะที่พึ่งก่อตั้งใหม่ปลดเจ้าหน้าที่ทุกสถานีบนสายคิชิงาวะ เพื่อลดค่าใช้จ่าย และในเวลาเดียวกันก็ขับไล่แมวจรจัดออกจากที่พักพิงเพื่อสร้างถนนสายใหม่ที่ไปยังสถานีต่าง ๆ โคยามะขอร้องมิตสึโนบุ โคจิมะ ประธานบริษัทรถไฟฟ้าวากายามะให้อนุญาตแมวเหล่านี้อาศัยอยู่ในสถานีคิชิได้ โคจิมะผู้มองทามะเป็นมาเนกิเนโกะ (แมวกวัก) ยอมรับคำขอนี้
เมื่อวันที่ 5 มกราคม ค.ศ. 2007 เจ้าหน้าที่การรถไฟได้มอบตำแหน่งนายสถานีให้กับทามะอย่างเป็นทางการ ในฐานะนายสถานี หน้าที่ของทามะคือการต้อนรับผู้โดยสาร
ทางบริษัทรถไฟได้จัดหาอาหารแมวให้กับทามะเป็นเวลาหนึ่งปีแทนเงินเดือนประจำปี และป้ายชื่อสีทองสำหรับติดที่ปลอกคอซึ่งระบุชื่อและตำแหน่งของมัน หมวกของนายสถานีได้รับการออกแบบและทำขึ้นเป็นพิเศษเพื่อให้พอดีกับทามะ และใช้เวลาผลิตมากกว่าหกเดือนจึงจะเสร็จสมบูรณ์ ในเดือนกรกฎาคม ค.ศ. 2008 ยังได้ออกหมวกฤดูร้อนให้กับทามะในช่วงอากาศร้อนอีกด้วย ป้ายชื่อสีทองอันเดิมของทามะถูกผู้เยี่ยมชมขโมยไปเมื่อวันที่ 10 ตุลาคม ค.ศ. 2007 แต่ไม่นานก็มีการสร้างแบบจำลองขึ้นมาทดแทนป้ายชื่อดังกล่าว
ผลจากการประกาศแต่งตั้งทามะ ทำให้อัตราการโดยสารรถไฟในเดือนนั้นเพิ่มขึ้นทันที 17% เมื่อเปรียบเทียบกับเดือนมกราคม ค.ศ. 2006 เมื่อถึงเดือนมีนาคม ค.ศ. 2007 อัตราการโดยสารรถไฟก็ยังสูงกว่าช่วงเดียวกันของปีก่อนถึง 10% ผลจากการศึกษาประมาณว่า ชุมชนโดยรอบสถานีรถไฟของทามะมีเงินหมุนเวียนเพิ่มขึ้น 1,100 ล้านเยน ทามะมักถูกอ้างเป็นส่วนหนึ่งของปรากฏการณ์ในประเทศญี่ปุ่นว่า "เนโกโนมิกส์" (ญี่ปุ่น: ネコノミクス; โรมาจิ: nekonomikusu) เป็นการเล่นคำจากอาเบะโนมิกส์ "เนโกโนมิกส์" หมายถึงผลกระทบทางเศรษฐกิจเชิงบวกจากการมีมาสคอตเป็นแมว
เมื่อวันที่ 5 มกราคม ค.ศ. 2008 ทามะได้รับการเลื่อนขั้นให้เป็น "ซูเปอร์นายสถานีรถไฟ" (super station master, ตำแหน่งเทียบเท่ากับตำแหน่งผู้จัดการ) ในงานเฉลิมฉลองครบรอบปี โดยมีประธานบริษัทเดินรถไฟ นายกเทศมนตรี และผู้เข้าชมประมาณ 300 คน ผลจากการเลื่อนขั้นครั้งนี้ทำให้ทามะได้เป็น "ผู้หญิงเพียงคนเดียวในตำแหน่งบริหาร" ของบริษัทเดินรถไฟแห่งนั้น ตำแหน่งใหม่นี้มี "สำนักงาน" ประจำด้วย โดยดัดแปลงจากห้องจำหน่ายตั๋วที่ติดตั้งถาดทรายแมว
เมื่อวันที่ 28 ตุลาคม ค.ศ. 2008 ทามะได้รับการแต่งตั้งเป็นอัศวินและได้รับตำแหน่ง "Wakayama de Knight" (เล่นคำจาก "It's got to be Wakayama" ในภาษาญี่ปุ่น) จากผู้ว่าราชการจังหวัด โยชิโนบุ นิซากะ สำหรับงานส่งเสริมการท่องเที่ยวท้องถิ่น
ในช่วงต้น ค.ศ. 2009 ทางรถไฟฟ้าวากายามะเปิดตัวตู้ขบวนใหม่ ชื่อ "รถไฟของทามะ" (ญี่ปุ่น: たま電車; โรมาจิ: Tama densha) ซึ่งตกแต่งเป็นลวดลายการ์ตูนเกี่ยวกับทามะทั้งขบวน
ทีมงานของทามะประกอบด้วยผู้ช่วยนายสถานีเพศเมียสองตัว คือ ชิบิ (ญี่ปุ่น: ちび; โรมาจิ: Chibi; เกิดวันที่ 12 พฤษภาคม ค.ศ. 2000) น้องสาวของทามะ กับแม่ของทามะที่เป็นแมวแท็บบีสีส้มชื่อ มีโกะ (ญี่ปุ่น: ミーコ; โรมาจิ: Miiko; 3 ตุลาคม ค.ศ. 1998 – 20 กรกฎาคม ค.ศ. 2009)
ต่อมาในเดือนมกราคม ค.ศ. 2014 ทามะก็ได้รับการเลื่อนขั้นเป็น "อุลตร้านายสถานีรถไฟ" (ultra station master) ส่วนตำแหน่งเดิม "ซูเปอร์นายสถานีรถไฟ" นิตามะที่ประจำอยู่สถานีอิดากิโซะเป็นผู้รับช่วงต่อแทน
การตายและประดิษฐาน

ทามะตายเมื่อวันที่ 22 มิถุนายน ค.ศ. 2015 ตอนอายุ 16 ปี ด้วยภาวะหัวใจล้มเหลวที่โรงพยาบาลสัตว์ในจังหวัดวากายามะ หลังตาย แฟนหลายพันคนทั่วญี่ปุ่นไว้อาลัย โดยได้รับเกียรติด้วยพิธีศพแบบชินโตที่สถานี และได้รับตำแหน่งหลังตายเป็น "Honorary Eternal Stationmaster"
ทามะได้รับการประดิษฐานที่ศาลเจ้าแมวชินโตที่อยู่ใกล้เคียงในฐานะเทพธิดาแห่งวิญญาณ ทามะไดเมียวจิง (ญี่ปุ่น: たま大明神; โรมาจิ: Tama Daimyōjin) เมื่อวันที่ 11 สิงหาคม ค.ศ. 2015 "รถไฟทามะ" ได้รับการตกแต่งใหม่เพื่อเป็นการไว้อาลัย และผู้โดยสารในพิธีแรก ๆ ก็คือเด็ก ๆ จากโรงเรียนอนุบาลท้องถิ่น
หลังจากพิธีศพ ประธานบริษัทฯ มิตสึโนบุ โคจิมะ พร้อมผู้บริหารคนอื่น ๆ ได้เดินทางไปยังพื้นที่ริมแม่น้ำคิชิ ซึ่งเป็นสถานที่เกิดของทามะ และคัดเลือกหินเพื่อสร้างอนุสรณ์สถานของมัน ประธานโคจิมะเป็นผู้เขียนชื่อทามะ และแกะสลักโดยช่างหิน แผ่นโลหะและรูปปั้นสัมฤทธิ์ของทามะตั้งอยู่ในศาลเจ้าชินโตขนาดเล็กที่เรียกว่าทามะจินจะ ซึ่งอยู่ติดกับสถานีรถไฟ
หลังผ่านช่วงไว้อาลัยตามประเพณี 50 วันแล้ว รองผู้อำนวยการ นิตามะ ก็เข้ามาสืบทอดตำแหน่งต่อจากทามะ หน้าที่อย่างเป็นทางการประการแรกของนิตามะคือการไปแสดงความเคารพต่อศาลเจ้าผู้ดำรงตำแหน่งก่อนหน้าของมัน
ในวันที่ 23 มิถุนายนของทุกปี ตรงกับวันครบรอบการเสียชีวิตชองทามะ นิตามะและยนตามะ ผู้สิบทอด ได้ถูกหามไปยังศาลเจ้าและมีประธานบริษัทนำของมาถวายแทน
ในสื่อร่วมสมัย

ทามะได้ปรากฏตัวในสารคดีเกี่ยวกับแมว ชื่อ La Voie du chat ในภาษาฝรั่งเศส และ Katzenlektionen ในภาษาเยอรมัน สร้างโดยนักสร้างภาพยนตร์ชาวอิตาลี Myriam Tonelotto, ออกอากาศทางสถานีโทรทัศน์ยุโรป ARTE ในเดือนเมษายน ค.ศ. 2009
ในวันที่ 29 เมษายน ค.ศ. 2017 กูเกิล ดูเดิลได้ฉลองวันเกิดครบรอบ 18 ปีให้แก่ทามะ